คูเนียฯได้ฤกษ์เปลี่ยนชื่อใหม่ลุยตลาดไทย
คูเนียประกันภัย ลุยขยายตลาดไทย เปลี่ยนชื่อใหม่ตามบริษัทแม่ “เคเอสเค” จากมาเลเซีย
14 ก.ย. 2555

คูเนียประกันภัย ลุยขยายตลาดไทย เปลี่ยนชื่อใหม่ตามบริษัทแม่ “เคเอสเค” จากมาเลเซีย
แหล่งข่าวจากบริษัท คูเนีย ประกันภัย (ประเทศไทย) เปิดเผยว่า บริษัทได้เปลี่ยนชื่อใหม่เป็น “บริษัท เคเอสเค ประกันภัย (ประเทศไทย)” ตั้งแต่ต้นเดือน ก.ย.ที่ผ่านมา เพื่อเสริมสร้างความแข็งแกร่งของธุรกิจประกันวินาศภัยที่มีอยู่ในปัจจุบัน และให้สอดคล้องกับนโยบายของกลุ่มบริษัท เคเอสเค เบอร์ฮาด ซึ่งเป็นผู้ลงทุนในบริษัท คูเนีย ประกันภัย (ประเทศไทย) 
ทั้งนี้ การเปลี่ยนชื่อและปรับเปลี่ยนภาพลักษณ์ใหม่ดังกล่าวจะอยู่ภายใต้แนวคิด “ก้าวกระโดดที่เปี่ยมด้วยความมั่นใจและมั่นคง”กลุ่มบริษัทเคเอสเค เบอร์ฮาด ได้ลงทุนในบริษัท คูเนีย ประกันภัย (ประเทศไทย) จำกัด เพื่อเสริมสร้างความแข็งแกร่งของธุรกิจประกันวินาศภัยที่มีอยู่ในปัจจุบัน และปรับเปลี่ยนภาพลักษณ์ เป็นบริษัท เคเอสเค ประกันภัย (ประเทศไทย) จำกัด 
ในงานแถลงข่าว คุณโจแอน กัว ประธานเจ้าหน้าที่ฝ่ายปฏิบัติการสูงสุด กลุ่มบริษัท เคเอสเค เบอร์ฮาด ประเทศมาเลเซีย จะให้ข้อมูลเกี่ยวกับภาพรวมของธุรกิจของกลุ่มบริษัทเคเอสเค เบอร์ฮาด และความเชื่อมั่นในศักยภาพการทำตลาดธุรกิจประกันวินาศภัย รวมทั้งคำมั่นสัญญาในการดำเนินธุรกิจ
ในประเทศไทย ภายใต้แนวคิด “ก้าวกระโดดที่เปี่ยมด้วยความมั่นใจและมั่นคง”
นอกจากนี้ คุณยูจีน ฟง ประธานเจ้าหน้าที่ฝ่ายบริหาร บริษัท เคเอสเค ประกันภัย (ประเทศไทย) จำกัด จะให้ข้อมูลเกี่ยวกับการปรับเปลี่ยนภาพลักษณ์ของ คูเนีย ประกันภัย (ประเทศไทย) เป็น เคเอสเค ประกันภัย (ประเทศไทย) ตลอดจนเป้าหมายทางธุรกิจ, ผลิตภัณฑ์ และการบริการของบริษัทฯ 
สำหรับบริษัท เคเอสเค เบอร์ฮาด นั้น มีบริษัทแม่อยู่ที่ประเทศมาเลเซีย และเป็นหนึ่งในผู้ลงทุนในธุรกิจประกันวินาศภัยรายใหญ่ในมาเลเซีย ไทย และอินโดนีเซีย 
“ธุรกิจประกันภัยในไทยยังเติบโตได้อย่างต่อเนื่องและมีเสถียรภาพ ซึ่งตลาดธุรกิจประกันวินาศภัยก็ยังคงสร้างผลกำไรและดึงดูดนักลงทุนรายใหม่ๆ ได้ โดยกลุ่มเคเอสเคเชื่อมั่นในโอกาสด้านการลงทุนในไทยที่มีประชากรจำนวนมาก และกลุ่มผู้มีรายได้ระดับปานกลางเพิ่มขึ้นอย่างต่อเนื่อง” แหล่งข่าวเปิดเผย